Foto's en video: Seldsame slang met twee koppe gevind | Maroela Media
Foto: John Kleopfer (Facebook)
'n Natuurlewe- en wildbewaringsnavorsingshospitaal het gesê 'n slang wat onlangs in die noordelike dele van Virginia in die VSA gevind is, sal waarskynlik na 'n opleidingsfasiliteit gestuur word.
Die Wildlife Center of Virginia het gesê die Eastern Copperhead is verlede week gevind. Die staatsherpetoloog het die slang verlede week Donderdag na die hospitaal gebring vir 'n ondersoek.
Die hospitaal het in 'n verklaring gesê die twee koppe het twee lugweë en twee slukderms maar deel een hart en 'n stel longe. Dit wil voorkom of die linkerkantse kop meer dominant is – dit is oor die algemeen meer aktief en reageer op sensasies.
Aldus die Charlotte Observer glo bioloë albei koppe kan byt en gif versprei.
John D Kleopfer, staatsherpetoloog, het in 'n plasing op Facebook gesê slange met twee koppe is uiters seldsaam "omdat hulle bloot net nie so lank oorleef nie". Hy wil graag die slang aan 'n dieretuin skenk.
(Foto: Wildlife Center of Virginia)
Dit is glad nie waar dat 'n 2 kop slang seldsaam is nie. Gladnie. Hulle kom in groot konsentrasie voor in die Suid-Afrikaanse Parlement. Ongelukkig is daar nie slang vangers wat hul kan vang nie.